J. Amado Araneta

Si **Jesús Amado "Amading" Sitchon Araneta ** (Pebrero 26, 1907 – Nobyembre 17, 1985) sarong Filipinong negosyante. Dati siya imbwelto sa mga tanoman nin tubo asin asukarera alagad naglipat sa pag imbertir sa mga dagang komersyal kan matapos an Ikaduwang Gerang Pankinaban.  Siya mas midbid bilang iyo an kagtugdas kan Araneta Center sa Quezon City asin kan impluwensya niya sa Filipinas  bago asin pakatapos kan Ikaduwang Gerang Pankinaban.
 
## Karera
Si Araneta namundag kan Pebrero 26, 1907 sa Bago, Negros Occidental na siya an ikaapat sa sampolong magturugang. Natapos niya an elementarya asin sekundarya sa De La Salle University sa Manila asin naggradwar sa kolehiyo na nakua an Bachelor of Science in Business Administration (BSBA) sa University of the Philippines Manila kan 1930. Siya nagtabang pa sa pagpuhonan sa yearbook na "Philippinesian" asin "The Literary Apprentice" na magasin. Pakagradwar, naglaog iya sa manlaenlaen na negosyo asin palakaya, poon sa pagtanom nin tubo, pagmimina, pagtingi asin pagpadakula sa  sa negosyo sa daga (real estate), pagpublikar mnin peryodiko asin magasin, pagtotroso, investment, stocks, asin sports promotions. Siya naglaog pa sa ibang paalakaya arog kan pagproseso nin asayti, mga pahamot, produksyon nin pelikula, asin pa ngani pagtugdas nin mga kompanya pagprodyusir nin sakong jute.

Si Araneta nahira niya an pagkagamiaw kultural nin Filipino kan mga 1930, kun kasuarin binakal niya an duwang Amerikanong istayon nin telebisyon asin magpoon magbrodkast nin mga programang lokal sa primer bes.

## Pagkagadan
Si Araneta nagadan kan Nobyembre 17, 1985, asin an labi niya ibinalik kan pamilya sa Manila. Siya ilinubong sa Loyola Memorial Park sa Marikina, mga tolong bulan bago luminagpak an rehimen ni Marcos na iyo an rason kun ano ta siya nagluwas sa Filipinas asin nagpaAmerika.

An bangkay ni J. Amado Araneta nalulubong sa Araneta Mausoleums sa Loyola Memorial Park, Marikina, kataraid saiyang agom si Ester A. Araneta, asin mga kapinsanan na sa Jorge Araneta, Amparo V. Araneta, aki ninda Atanacio Bustamante asin Anacleta Montilla Bustamante, Luisito A. Roxas, Anacleta Bustamante asin Augusto I. Ojeda. An Cenotaph nin Gerardo Roxas asin Gerardo Roxas Jr., na nalulubong sa Manila North Cemetery, ipigkaag man igdi.

## Mga Gawad
* Industrialist of the Year (1947), Businessman of the Year (1948), and Sugarman of the Year (1948), by the Business Writers' Association of the Philippines.

## Legasya
Saiyang naagom si Ester Bustamante Araneta, harayong kapinsanan, asin igwa sindang tolong aki: Judy Araneta-Roxas, Jorge L. Araneta, asin María Lourdes "Baby" Araneta-Forés.  An aki niyang si Jorge iyo an nagsalida saiya sa pagpamayo kan Araneta Group of Companies.

An saiyang mga kapag-araki mga marayrahay man an karera sa iba-ibang propesyon. An saiyang makuapong babae si Margarita Forés natawan titulong "best female chef in Asia" kan 2016. An makuapo niyang lalaki si Mar Roxas nagdalagan para presidente sa irarom kan Partido Liberal sa 2016 eleksyong presidensyal nin Filipinas, alagad nadaog ni Rodrigo Duterte.


File:Amado_Araneta_family_graves_22.jpg|Loyola Memorial Park Araneta mausoleum
File:Amado_Araneta_family_graves_23.jpg|Family graves
File:Amado_Araneta_family_graves_24.jpg|J. Amado-Ester A. Araneta tombs
File:Amado_Araneta_family_graves30.jpg|Jorge Araneta (19 April 1888-12 June 1040) Cenotaph
File:Amado_Araneta_family_graves31.jpg|Amparo V. Araneta Cenotaph
File:Amado_Araneta_family_graves32.jpg|Luisito A. Roxas Cenotaph
File:Amado_Araneta_family_graves33.jpg|Anacleta Bustamante Cenotaph
File:Amado_Araneta_family_graves34.jpg|Augusto I. Ojeda Cenotaph
File:Amado_Araneta3.jpg|Araneta's legacy (Gregorio del Pilar marker)


## Hilnga man
* Araneta family

## Toltolan